Dizzie Tunes
Store norske leksikon,Kunst og estetikk,Musikk,Populærmusikk,Underholdningsmusikk
Dizzie Tunes var ei norsk sang- og musikkgruppe fra Skien og Porsgrunn, organisert i 1959 av Yngvar Numme (vokal) og Svein Helge Høgberg (bass). Gruppa hadde fra 1961 og til de ble oppløst i 2001 samme besetning: Numme, Høgberg, Øyvind Klingberg (født Øyvind Olsen; keyboards), Tor Erik Gunstrøm (trommer) og Einar Idland (gitar).
Gjennom en lang rekke TV-show (også barneprogrammer), meget populære revyer (scenedebut i 1967) og plateutgivelser fikk gruppen et stort publikum, og den ble kjent for sine samarbeid med Grethe Kausland og Benny Borg. Sammen med Kausland toppet de Norsktoppen i 1974 med Kom igjen, kom igjen.Dizzie Tunes' største platesuksesser er singlene Store føtter (1964) og I et bitte lite miniskjørt (1968) og de tre albumene fra barne-TV-serien Ra-ta-ta-ta-ta (1971–1973).Øyvind Klingberg døde i 2017. Samme år ble Dizzie Tunes innvalgt i Rockheim Hall of Fame. Les mer i Store norske leksikon popmusikk revy